Veliki potop...
...koji je skoro izbrisao skoro svako živo biće sa lica planete.
Kozmičke bitke koje se vode na nebu iznad Njemačke.
I geološke kataklizme koje prijete budućnosti čovječanstva.
Stoljećima se ljudski rod suočavao sa svim mogućim katastrofama.
Ali jesmo li u milosti prirodnih sila?
Ili je na djelu neka viša sila?
Vanzemaljci koji su nas navodno stvorili imali su sposobnost
i želju držati ljudska bića u neslozi.
Oni nas mogu kontrolirati, a mi njih ne možemo.
To nas čini drugorazrednom vrstom.
Ako ništa drugo, oni su možda nasilniji od nas.
Milijuni ljudi po cijelom svijetu vjeruju da su nas
u prošlosti posjetila vanzemaljska bića.
Što ako je to istina?
Jesu li drevni vanzemaljci uistinu pomogli u oblikovanju naše povijesti?
Ako jesu, jesu li tu kako bi nas kontrolirali, uništili
ili pripremili na budućnost?
Prijevod: ZKARLOV www.prijevodi-online.org
DREVNI VANZEMALJCI
Sezona 2. Epizoda 9 Pustošenja vanzemaljaca
Tortuguero, Meksiko.
U sklopu ovog arheološkog nalazišta leže ruševine majanskog grada
koji je bio na vrhuncu od 250. - 900. g. naše ere.
Među mnogim otkrivenim artefaktima su primjerci majanskih rukopisa,
poznatih također i kao majanski hijeroglifi, potpuno razvijen pisani jezik.
U travnju, 2006. g., majanski učenjak David Stuart dešifrirao je natpise
koji su pronađeni na takozvanom "Spomeniku 6".
Istraživači vjeruju kako prevedeni tekst pruža daljnji dokaz da majanski
kalendar za "dugo odbrojavanje" završava 21. prosinca, 2012. godine.
Prema predaji Maja na taj dan će se vratiti bogovi.
Može se pročitati, uklesano na kamen, "spustit će se u slavi bog Bolon Yokte".
Bolon Yokte je bio jedan od bogova tvoraca Maja i stvorio je ljudsku inteligenciju.
Drevne Maje su bile usklađene sa višom mudrošću, višim znanjem,
a njihova prognoza za 21. prosinca, 2012. g., u zimskom solsticiju,
kao glavnom oznakom u vremenu Zemlje je bio istinski uvid u ono što predstoji.
To je oznaka za prelazak u Novo doba.
Civilizacija Maja, koja je utemeljena 2 000 godina prije Krista,
stvorila je visoko naprednu arhitekturu, poljodjelstvo, matematiku i astronomiju.
Ali teoretičari o drevnim astronautima vjeruju da su izvanredna postignuća Maja
dijelom plod kontakta s vanzemaljcima iz davnina.
A kaÅ¾u da je kao konaÄni dokaz toga bilo stvaranje majanskog kalendara.
UÄenjaci se slaÅ¾u u jednom datumu kad je kalendar navodno zapoÄeo,
a to je 11. kolovoz, 3114. g. prije Krista.
3114. g. prije Krista Maje uopće nisu postojale,
dakle što ih je ponukalo da započnu svoj kalendar 3114. g. prije Krista?
Prema knjizi "Chilam Balam", koja je knjiga svećenika Jaguara,
u to se vrijeme put do zvijezda spuštao s neba,
a 13 i 9 bogova je došlo na Zemlju.
Baš tu imamo direktno spominjanje nekoga tko je stigao iz svemira.
Maje su bili jedna od civilizacija koja je vrlo snažno
pripovjedala o vanzemaljskoj prisutnosti.
Njihovi vanzemaljski bogovi su imali vrlo veliki utjecaj u njihovom društvu i znanosti.
Zamisao je da su možda to proročanstvo postavili vanzemaljci
preko Maja u tom kalendaru... da će svijet završiti 2012. godine.
Apokalipsa.
Armagedon.
Kraj svijeta.
Obuhvaćena brojnim drevnim kulturama i religijama po cijelom svijetu
nalazi se zamisao da će civilizacija koju poznajemo doći do svog burnog kraja.
Takva apokaliptična vjerovanja su temelj za zadnje poglavlje Biblije
koje se zove Knjiga Otkrivenja.
Prema tom zapisu anđeo Božji se ukazuje apostolu Ivanu na otoku Patmosu
i dijeli s njim vizije iz budućnosti... u kojima će se Bog vratiti na kraju vremena
kako bi sudio cijelom čovječanstvu.
Knjiga Otkrivenja govori o budućnosti ljudskog roda
u kojoj će se anđeli ukazati nad Zemljom. A ti anđeli će kazniti ljudski rod.
Dogodit će se potresi... oluje... ogromne poplave...
...i druge katastrofe na Zemlji.
Daljnji dokazi o pretkazanoj Apokalipsi pronađeni su 1947. godine
u suhim pećinama visoko iznad Judejske pustinje.
Arheolozi su otkrili skoro 900 spisa za koje se vjeruje da su napisani u Isusovo vrijeme.
Zovu se "Svici sa Mrtvog mora".
Među njima se nalazi i "Spis o ratu" koji u jezivim detaljima
govori o budućem apokaliptičnom ratu između sila svjetla i tame.
Svici sa Mrtvog mora govore o ratu između dobrih i loših anđela.
U skoro svakoj drevnoj književnosti uvijek jednako na kraju
završava s tim kozmičkim borbama između sila dobra i zla.
Zamisao kako su bogovi imali različite frakcije
i da su se međusobno borili tjera nas na razmišljanje da se možda
dogodio drevni rat između vanzemaljskih frakcija koje su došle na Zemlju.
Takvo nešto bi pružilo jasne slikovite prikaze i temeljne pretpostavke
za neke od drevnih mitologija.
U judeo-kršćanskoj i islamskoj predaji postoji zamisao o nekoj vrsti
konačne bitke u kojoj će Bog poraziti Sotonu jednom zauvijek.
Od strane nekih ljudi je to protumačeno kako će se vanzemaljci
vratiti i boriti opet po posljednji put.
Jesu li ta upozorenja o neizbježnom ratu na Zemlji uistinu stigla od Boga?
Ili su potekla s nekog drugog mjesta?
A ako se unaprijed najavljena Apokalipsa i dogodi,
je li ona samo dio ponavljajućeg ciklusa prirodnih fenomena?
Supervulkan Toba, Indonezija.
Prije 75 000 godina ovo masivno vulkansko jezero je eruptiralo
pokrenuvši veliku klimatsku promjenu koja je skoro uništila ljudski rod.
Kad se dogodi jedna takva masivna vulkanska erupcija
ono što vas mora zabrinuti je prašina u gornjim slojevima atmosfere,
jer ona zaklanja sunčevo svjetlo pa se planet može ohladiti.
Ako to potraje dovoljno dugo, to može napraviti ozbiljnu zbrku
u životnom ciklusu organizama koji postoje u tom trenutku.
Znanstvenici nazivaju to primjerom genetskog "uskog grla"...
katastrofalnim događajem koji dramatično smanjuje genetsku raznolikost vrsta.
Homo sapiens je barem dvaput iskusio takvo genetsko "usko grlo"
u kojem se svjetska populacija smanjila na 3 000 Homo sapiensa u svijetu.
Isti povijesni obrazac se neprestano ponavlja.
A iza tog obrasca vidimo nastavak mogućeg tuđinskog utjecaja
koji uzrokuje mogućnost nastajanja nekih od tih događaja.
Priče o potopu su uistinu vrlo zanimljive. Mogu se pronaći u Bibliji.
U svima njima se govori kako se vanzemaljska rasa...
anđeli, bogovi, kako god ih mi danas zvali...
u osnovi jednostavno umorila od čovječanstva.
Postalo je bučno, buntovno. I jednostavno je došlo vrijeme da se uništi.
Lako je moguće da su vanzemaljci u namjeri da očiste planet odlučili
učiniti nešto velikih razmjera, poput potopa o kojem govori Biblija u priči o Noi.
Bog je došao Noi i rekao mu da će kazniti ljudski rod.
"Noa, ti si dobar i želim da sagradiš veliku arku te sakupiš sve životinje,
mužjake i ženke, ukrcaš ih na taj brod te otploviš.
Nakon toga ćete početi sve ispočetka."
Kad u Bibliji pročitamo priču o Noi shvaćamo da je on na neki način znao budućnost
dok u isto vrijeme nitko drugi na Zemlji to nije znao.
A posebno to što su mu dani nacrti nekakvog uređaja
s kojim će moći preživjeti tu katastrofu.
To je nešto vrlo osobito jer izdvaja Nou kao osobu
kojoj su se možda prikazali drevni vanzemaljci.
Možda su vanzemaljci stvorili nekakvu vrstu katastrofe.
Ali također je moguće da je sam potop bio prirodna katastrofa...
a vanzemaljci su upozorili lokalno stanovništvo na taj predstojeći potop.
Vanzemaljci su osigurali naš kontinuirani opstanak.
Može li postojati razlog zašto su ljudi stalno preživljavali takve katastrofe?
I je li uistinu moguće da su Veliki potop i druga kataklizmička
uništenja uzrokovali vanzemaljci?
Ako jesu, tko su ta destruktivna bića i koji je njihov krajnji cilj?
Indonezija... 2004. godine.
Snažni podvodni potres stvorio je cunami...
...koji je ubio preko 230 000 ljudi u 14 obalnih država.
To je bila jedna od najsmrtonosnijih prirodnih katastrofa u povijesti.
Geolozi su utvrdili da je naglo pomicanje tektonskih ploča na dnu Indijskog oceana
stvorilo smrtonosni plimni val koji je dostigao visinu od 30 metara.
Cunamiji su u osnovi super-plimni valovi.
Jednostavnim rječnikom oni ovise o količini energije
poslane u ocean u trenutku kad se stvara plimni val.
Voda se istisne i stvara val koji može biti vrlo koherentan
i tako putuje na velike udaljenosti, da bi na kraju udario na neku obalu.
Nekoliko dana prije katastrofe više svjedoka je prijavilo
viđenje neobičnih NLO-a listu India Daily.
Ljudi su prijavljivali viđenje jarkih svjetala na nebu
malo prije i tijekom samog cunamija.
Znanstvenici misle da se radilo samo o međusobnom trljanju tektonskih ploča,
a nastalo je toliko trenje da je to rezultiralo odsjajem.
Poznato kao "potresno svjetlo"...
znanstvenici su proučavali taj fenomen od njegovog prvog fotografiranja
u Japanu 1960-ih.
Ali iako postoji mnogo teorija o uzrocima njegove pojave,
još uvijek ne postoji održivo objašnjenje.
Ono što postaje vrlo očito je da NLO-i i tektonska aktivnost idu ruku pod ruku.
Tu postoji užasno mnogo pitanja i znanost mora odgovoriti na njih.
Središnje pitanje je ovo:
Je li taj fenomen NLO-a samo nusproizvod tektonske aktivnosti?
Island... travanj, 2010. godine.
Jedan od najvećih vulkana u toj zemlji eruptirao je prvi put nakon 2 stoljeća.
Nedugo nakon erupcije Sky News je snimio neobičan leteći objekt
u obliku slova V koji se nalazio u oblaku dima i pepela.
Užasno mnogo video materijala je snimljeno tijekom te vulkanske erupcije,
a neki od njih jasno pokazuju neobičan objekt koji lebdi oko vulkana.
S tim objektom očito upravlja neka inteligencija.
Iz onoga što vidimo na tom videu također je jasno da se ne radi o pticama
kao što nas neki skeptici pokušavaju uvjeriti.
Prema znanstvenicima vulkanske erupcije su prirodni događaji
koji se javljaju kad stijene duboko u Zemlji postanu
tako vruće da se počinju topiti i stvarati magmu.
U osnovi stvori se velika količina pritiska u magmi u području gdje se nalazi vulkan
a postoji točka u kojoj se taj pritisak može osloboditi, ta na taj način
magma, vrući plinovi i lava eruptiraju kroz vrh vulkana.
Međutim, neki istraživači vjeruju da postoji visoka povezanost
između katastrofalnih događaja i pojave NLO-a.
Činjenica je da imamo pojavu NLO-a prije i ponekad tijekom tih događaja,
bilo da se radi o cunamiju ili potresu, jasno pokazuje da je tu nešto prisutno.
Pitanje je: Je li nas samo posmatraju ili su na neki način umiješani u to?
Uzrokuju li to?
Postoji li način na koji možete pokrenuti vulkan?
Na primjer, recimo da na neki način vulkan već naginje erupciji.
Postoji li nešto što tehnološki možete učiniti da to pokrenete ili čak i pogoršate?
Ne znamo. Mi samo možemo predvidjeti da će se tako nešto dogoditi.
Pojavi se NLO i to se dogodi.
Prema teoretičarima o drevnim astronautima vanzemaljske letjelice su primijećivane
u blizini mjesta takozvanih prirodnih katastrofa još od drevnih vremena.
Zašto?
Je li moguće da vanzemaljce samo zanimaju geološki događaji na Zemlji?
Ili možda postoji neki drugi, možda zlokobniji motiv za njihovo zanimanje?
14. travnja, 1561. godine... Nürnberg, Njemačka.
Građani je u zoru probudio neobičan prizor cilindričnih objekata koji su se
pojavili na nebu iz kojih su izlazili crveni, crni, narančasti i plavi diskovi.
Prema izvještajima svjedoka zapisanima u "Nirnberškoj Gazetti"
također su se pojavili topovi nalik na cijevi
i objekti su se počeli "boriti jedan protiv drugoga".
Otprilike, nakon jednog sata bitke, ta tijela su bila zahvaćena vatrom
te su počela padati na Zemlju gdje su se pretvorila u paru.
Pet godina poslije austrijski arhitekt Hans Glaser napravio je drvorez
na kojem detaljno prikazuje što je vidio tijekom tog čuvenog događaja.
Na tom drvorezu i u izjavama svjedoka mi zapravo vidimo bitku NLO-a.
Izviješćeno je kako se međusobno bore i ruše jedan drugoga s neba.
Ako pogledate donji desni kut drvoreza
vidjet ćete nekoliko krugova na tlu u dimu.
Očigledno je da su se srušili. Oboreni su.
To je vrlo zanimljivo, jer pokazuje da se taj obrazac agresije
između NLO-a odvijao već dugo vremena.
Za neke teoretičare o drevnim astronautima
taj je drvorez star 540 godina dokaz o vanzemaljskom kozmičkom ratu.
Zapravo, oni tvrde da su se slični neprijateljski događaji pojavljivali
već stoljećima u ljudskoj povijesti.
Dokazi iz zapisa, iskazi svjedoka,
pokazuju vezu između NLO-a i nastojanja za razrjeđivanjem,
u kojoj postoji očita obijesna namjera da se razrijedi ljudski rod.
Na primjer, tijekom godina kuge, postojale su brojne prijave NLO-a,
o jarkim svjetlima na nebu koja su raznosila plin.
A ljudi su pripovijedali da su ti plinovi stvarni uzrok kuge.
Može li uistinu postojati veza između svjedočanstava o ratu vanzemaljaca
i nedavnih viđenja NLO-a tijekom tzv. prirodnih katastrofa na Zemlji?
I postoji li ikakav dokaz da su vanzemaljci umiješani u stvaranju kataklizmičkih
događaja u zlobnoj namjeri da bi kontrolirali ili umanjili populaciju Zemlje?
Možda se odgovor na to može pronaći u Firenci među dnevnicima i tajnim spisima
jednog od najbriljantnijih i najtajnovitijih ljudi na svijetu... Leonarda da Vincija.
2005. godina, Firenca, Italija.
Iza skrivenog stubišta samostana Santissima Annunziata
istraživači iz Talijanskog vojno-geografskog instituta
otkrili su tajnu radionicu Leonarda da Vincija.
On je bio istinski prototip renesansnog čovjeka:
briljantni slikar, briljantni izumitelj, briljantni pjesnik,
vješt, mogao je u isto vrijeme pisati s lijevom i desnom rukom.
Pisao je unatrag umjesto prema naprijed. Vrlo zanimljiv čovjek.
Iako je da Vinci glasovit po svojim slikama poput Mona Lise i Posljednje večere
teoretičare o drevnim astronautima više zanimaju njegove osobne zabilješke
koje sadrže skice futurističke vojne tehnologije, uključujući strojnice,
tenkove, helikoptere, pa čak i podmornice.
Izgleda potpuno jasno da je Leonardo da Vinci bio upućen u niz tajni
koje su bile prenošene mnogo tisuća godina.
Da Vincija su također možda kontaktirali humanoidni vanzemaljci
koji su ili razgovarali s njim osobno, ili su ga možda telepatski inspirirali
da napravi tako mnogo različitih stvari.
Znamo, na primjer, da je jedan od njegovih izuma bilo kružno vozilo.
Na neki način je sličilo na NLO. Također je izmišljao i oružja.
A je li to došlo od činjenice da je NLO demonstrirao neku vrstu agresije
i to je na neki način imalo utjecaja na njega?
Jesu li mu pokušali dati oružja
koja su se mogla upotrijebiti za uništenje života na Zemlji?
To bi moglo biti moguće.
Ako je Leonardo da Vinci imao znanje o naprednom oružju
je li ga stekao opažanjem i proučavanjem?
Ili mu je to znanje prenio neki drugi, možda vanzemaljski izvor?
Postoji ta knjiga proročanstava koja je vrlo rijetka,
a u njoj su opisi koji bi mogli
ukazivati na neku vrstu posjeta vanzemaljaca.
Postoje spominjanja u kojima sam da Vinci govori
da je imao te susrete, te vizije Boga i anđela.
Naravno, prema hipotezama o drevnim astronautima,
to nije bio Bog, to nisu bili anđeli.
To su bili vanzemaljci.
Je li moguće da su tijekom stoljeća vanzemaljci surađivali s ljudskim
suradnicima, ljudskim bićima kojima je povjereno napredno znanje o znanosti
koje će omogućiti ljudskom rodu da preskoči stoljeća normalne intelektualne evolucije?
Za teoretičare o drevnim astronautima činjenica da je ljudski rod odmakao
od konja i kočije do puta na Mjesec u manje od 100 godina
čini tu zamisao ne samo mogućom, nego potpuno vjerojatnom.
U našem smo razvoju odjednom načinili ogroman skok,
u kojem smo sjedili u pećinama žvačući banane, a slijedeća stvar
koju smo radili je gradnja piramida, praktično preko noći.
Taj ogromni skok se može objasniti
direktnom intervencijom vanzemaljaca u našoj prošlosti.
Posjetitelji su oni koji su bili štovani kao bogovi,
oni koji su došli na letećim štitovima, srebrnim brodovima ili na bilo kojem drugom
opisu vanzemaljske tehnologije koje se vide u tim drevnim legendama,
i oni su dosljedno pokušavali razvijati čovječanstvo
u pravcu koji je koristan za svih.
Postoje mnogi koji vjeruju da su vanzemaljci pružili intelektualnu
inspiraciju ljudima poput Alberta Einsteina čije su teorije relativiteta
otvorile vrata mogućnosti budućih putovanja kroz prostor i vrijeme...
J. Roberta Oppenheimera, čija su istraživanja na polju teorijske fizike
rezultirala razvojem atomskog oružja...
Wernera Von Brauna... čije su inovacije u naprednoj raketnoj tehnologiji
dovele do današnjeg svemirskog programa.
Kad zavirimo u život i motivaciju Wernera Von Brauna
i zašto je želio odvesti ljudski rod u svemir
suočavamo se sa činjenicom da je on bio potpuno uvjeren kako smo
mi tamo već bili, ili je neka drevna civilizacija od tamo došla na Zemlju.
Ti ljudi su bili motivirani, a osobito su nas željeli odvesti u svemir
jer su bili uvjereni da će pronaći nešto što će potpuno promijeniti planetu Zemlju.
Tu je zatim i Nikola Tesla čiji su eksperimenti s elektricitetom doveli do
stvari od satelita, tehnologije i robotike do nečega što neki zovu "zrakom smrti".
Teslina "zraka smrti", kako je sam Tesla rekao,
može odjednom uništiti vojsku od 100 000 vojnika
i može istopiti motor zrakoplova sa udaljenosti od 400 km.
Kad je FBI istraživao Teslino ubojstvo(?), pronašli su dokumentaciju u kojoj je stajalo
da je Teslina "zraka smrti" razvijena u zračnoj bazi Wright-Patterson 1943. godine.
Zračna baza Wright-Patterson, 1943. godine?
Kamo je odveden leteći tanjur iz Roswella? U zračnu bazu Wright-Patterson.
Dakle, imamo poveznicu s tim oružjem.
Je li moguće da su znanstvena postignuća Nikole Tesle
možda bila pod utjecajem vanzemaljske inteligencije?
Jesu li i drugi ljudski geniji kroz povijest možda služili kao ljudski vodiči
koji su omogućavali vanzemaljcima da ubrzaju naš tehnološki napredak?
Ako je odgovor potvrdan, za što smo to onda pripremani?
I može li postojati veza između intelektualnih i znanstvenih postignuća
ljudskog roda i tzv. prirodnih katastrofa koje prijete
izbrisati cijelu populaciju sa lica Zemlje?
Rijeka Omo, Etiopija.
640 km na jug rijeka se ulijeva u jezero Turkana,
a njene obale su bogate fosilnim ostacima hominida...
uključujući čimpanze, gorile i rane humanoide.
Tu je 1967. godine, paleoantropolog Richard Leaky
iskopao dvije necjelovite ljudske lubanje.
Ostaci datiraju unatrag 195 000 godina, čineći te okamine
najstarijim dokazom današnjih ljudi, ili Homo sapiensa.
Konstantno pronalazimo nova otkrića,
potpunije kosture, ili potpunija nalazišta.
Ako pogledate zabilješke o fosilima u jednom trenutku ćete
pronaći zajedničke pretke sa čimpanzama.
Ako se vratite dovoljno daleko imate Neandertalca i Kromanjonca.
Mi smo potekli od Kromanjonca, a Neandertalac je izumro.
Uistinu je zanimljiva misterija pokušati složiti djeliće
i saznati zbog čega smo mi bili uspješniji od njih.
Mi smo jedini koji su izašli iz tog obiteljskog stabla s kulturom.
Zašto? Evolucija kaže da je to bilo slučajno.
Mi smo se najbolje prilagodili. Ja kažem da to nije istina.
Radilo se o umjetno izazvanoj mutaciji unutar obiteljskog stabla.
Doslovno preko noći smo počeli graditi piramide,
stvoren je Sumer, sva ta različita, velika postignuća
su napravljena doslovno preko noći.
Dakle, taj ogromni skok u razvoju, taj "veliki prasak" znanja
ili inteligencije se dogodio odjednom.
Teorija o drevnim astronautima sugerira da je to
direktni rezultat mućkanja vanzemaljaca po našoj DNK.
Dakle, mi smo polu-ljudi polu-vanzemaljci. Mi smo hibridi.
Imamo nevjerojatno bogatstvo informacija
na stijenama, sačuvanih od drevnih vremena, koje nas mogu odvesti do
istinskog saznanja da drevni preci današnjeg čovjeka nisu nastali na Zemlji
nego su stigli sa nekog drugog mjesta.
Ako su vanzemaljci stigli ovamo u dalekoj prošlosti, tko su oni bili?
I zašto su došli ovdje?
Teoretičari o drevnim astronautima vjeruju da odgovori leže u ranim sumeranskim zapisima.
1849. godine, britanski arheolog Austen Henry Layard otkrio je
22 000 glinenih pločica u drevnom sumeranskom gradu Nineveh,
u području danas poznatom kao Irak.
Pločice su sadržavale klinasto pismo, za koje se vjerovalo da je bilo
najstariji pisani sustav, stvoren od Sumerana prije 6 000 godina.
Pisac Zecharia Sitchin proveo je više od 30 godina
prevodeći te sumeranske glinene pločice.
U svojoj knjizi iz 1976. godine "12. planet" Sitchin je tvrdio
da klinasti zapisi opisuju vanzemaljsku rasu po imenu Anunnaki,
koji su došli na Zemlju s neotkrivenog planeta u našem Sunčevom sustavu,
nalazi se iza Neptuna, a zove se Nibiru.
Objasnili su Sumeranima da su kroz svoj uspon do tehnološke kulture
oštetili svoju atmosferu.
Zbog toga su došli ovdje tražeći zlato i dragocjene elemente kako bi popravili
odumiruću atmosferu svog planeta.
Prema Sitchinu, Anunnaki su prvi put posjetili Zemlju
prije 450 000 godina, tijekom doba Neandertalaca.
Stvorili su Homo sapiensa uz pomoć genetskog inžinjeringa
kako bi stvorili vrstu koja će raditi i iskapati dragocjene minerale za njih.
Naši preci su vjerovali da su oni bogovi.
Stigli su ovdje s ciljem.
Htjeli su učiniti našu primitivnu vrstu, u to vrijeme, inteligentnom.
Htjeli su umetnuti radoznalost u naš mozak.
A mi smo nakon toga postali napredniji u tehnologiji, astronomiji, na svim poljima.
To je ono što su htjeli. Pitanje je, zašto?
Kad pogledate drevne priče o stvaranju
shvatite da je ono o čemu one govore o našem položaju kao Homo sapiensa to
da smo stvoreni da budemo rasa robova, rasa radnika.
Prema Sitchinovoj interpretaciji drevnih pločica ljudska civilizacija
u Sumeru je postavljena pod ravnanjem Anunnakija.
A da bi zamaskirali vanzemaljski utjecaj postavljani su ljudski kraljevi kako bi
osigurali posredništvo između ljudske vrste i njihovih tzv. bogova.
Zatim, oko 3 000. godine prije Krista ljudi su počeli graditi kamene spomenike
poput Stonehengea i egipatskih piramida.
Za tradicionalne povjesničare fizička mogućnost i znanje o građenju
tih megalitskih mjesta ostaje misterija.
Ali teoretičari o drevnim astronautima tvrde da je višetonske kamene
spomenike izgradila ljudska radna snaga uz pomoć vanzemaljske tehnologije.
A što drevni zapisi kažu o drevnom Sumeru?
Da ništa od toga ne bi bilo moguće bez pomoći bogova,
ili u njihovom slučaju, Anunnakija, što znači "oni koji su sa zvijezda stigli".
Mnoge kulture su imale period kada su komunicirali sa svojim bogovima.
Tko su onda bili ti bogovi?
Po mom mišljenju oni su bili krivo protumačeni napredni vanzemaljci
koji su donijeli tehnologiju kako bi izgradili spomenike koje vidimo,
poput Gize ili po cijeloj Boliviji, Peruu i Južnoj Americi.
Daljnje Sitchinovo tumačenje sumeranskih pločica kaže
da su drevni astronauti Anunnaki izvršili eksperimente na razmnožavanju
kako bi unaprijedili vrste radnika.
Ali kako bi zadržali ljudsku populaciju pod kontrolom te ispravili genetske pogreške
vanzemaljci su izrežirali takozvane prirodne katastrofe.
Anunnaki su vidjeli prirodan razvoj Neandertalca ovdje na Zemlji
i jednostavno su odlučili postaviti svoju genetsku oznaku u njih.
Što bi značilo da su uzeli 80% svojih gena i 20% od hominoida koji su bili ovdje
te su nas stvorili na svoju sliku i priliku.
To je u suštini bio trenutak kad je stvoreno današnje čovječanstvo
koje se počelo pokazivati u bilježenjima fosila.
Tih tragova nije bilo prije 75 000 godina kad je bila erupcija supervulkana u jezeru Toba.
A nakon te velike kataklizme čini se da smo prošli kroz nekakve genetske modifikacije.
Stigli su vrlo moćni vanzemaljci i unaprijedili naš DNK.
Vjerojatno su došli do zaključka, "Nešto nije u redu s ovom vrstom."
Zato su vjerojatno stvorili te katastrofe poput potopa.
Tu naravno uvijek postoji ta biblijska perspektiva
i ljudi su vjerovali da je to učinio Bog.
Pa, Bog je možda bio vanzemaljac, mogao je to nekako napraviti.
Vrlo je moguće i vrlo vjerojatno da su u namjeri iskorjenjivanja vrsta,
koje su oni možda genetski promijenili i zeznuli stvar,
sad su ih se trebali riješiti i započeti sve iz početka.
Konačni dokaz za teoriju o drevnim astronautima
neće se pronaći na megalitskim nalazištima.
Neće se pronaći u srušenom svemirskom brodu.
On će biti pronađen duboko u našim genima.
A to je točno ono o čemu govore drevni zapisi...
...da smo stvoreni na sliku bogova.
Iako je više o 20 000 gena identificirano u ljudskom genomu
znanstvenici u svijetu su tek počeli shvaćati podrijetlo čovjeka.
Dok genetičari nastavljaju sa proučavanjem našeg DNK
mogu li pronaći tragove vanzemaljske vrste u našim genima?
A ako su Homo sapiensa genetski promijenili vanzemaljci
oblikuju li oni i dalje naše postojanje?
Okrug Elbert, Georgia.
Četiri granitne stijene visoke 5,5 metara oblikuju tajanstveni spomenik
kojeg neki nazivaju američkim Stonehengeom.
Na divovskim stijenama je na 12 jezika ugravirano 10 uputa ili zapovijedi
koje sugeriraju kako ponovo izgraditi civilizaciju nakon apokalipse.
Poznat kao "Kamene upute iz Georgije", spomenik je izgrađen 1979. g.
od strane nepoznatog čovjeka pod pseudonimom "R.C. Christian."
Neki ljudi imaju teoriju da je onaj koji je postavio te upute na kamenu
bio ili "slobodni zidar" ili da je ime R.C. Christian zapravo bio način
kako bi se imitirao fiktivni utemeljitelj "Rosicrucianizma" stoljećima ranije.
Kad ih pratite natrag do drevnih bogova koji su nosili iste simboličke pregače,
oni su bili drevni vanzemaljci o kojima sada govorimo.
Je li spomenik izgrađen u tajnosti od strane sljedbenika Rosicrucianizma,
drevnog društva mistika i filozofa koje je inspirirano religijama Dalekog Istoka?
Ako jest, sadrže li možda stijene kodirane poruke koje su tu s namjerom
da nas pripreme na neizbježnu apokalipsu?
Možda.
Ali za neke teoretičare o drevnim astronautima upozorenja o predstojećoj
apokalipsi su namjenjena da bi opomenula ljudska bića na
vrlo realne izglede za vanzemaljsku invaziju... ili čak i gore.
Možda na istraživanje, seciranje i na kraju istrebljenje ljudskog života na planeti.
Još od kasnog 19. stoljeća moderne prijave vanzemaljskih otmica
i istraživanja ljudi broje se u desetinama tisuća.
Istraživač David M. Jacobs proveo je više od 40 godina proučavajući
takozvane "otete" i njihove susrete s vanzemaljcima korištenjem hipnoze.
Prevagnuli su dokazi o osobi za osobom koje su mi govorile iste stvari,
o stvarima za koje ne bih mogao ni zamisliti da su izmišljene...
a zatim sam počeo shvaćati, "Bože, pa to se uistinu događa."
Ostao sam bez riječi zbog činjenice da je to uvjerljiv dokaz.
Dr. Jacobs je izvijestio da ono što su vanzemaljci
izgleda radili posljednjih 40 godina, možda i duže,
je da kad otmu ljude to nije samo eksperiment.
Oni su zapravo uključeni u vrlo snažni, vrlo obuhvatni program
genetskog uzgoja u kojem uzgajaju hibride.
"Oteti" s kojim je razgovarao, po njegovoj priči...
taj masivni program stvaranja hibrida je doveden do točke
u kojoj ti hibridi prilično liče na nas.
Ali po ponašanju i psihološki su još uvijek vanzemaljci.
Jacobs tvrdi da vanzemaljsko-ljudski hibridi mogu telepatski komunicirati
i neurološki upravljati ljudskim mislima.
Ta bića vrlo lako mogu usaditi zamisli i slike u ljudski um.
Dakle, ono što ljudi opisuju je da mogu biti kontrolirani
na mnogo različitih razina od strane umova tih drugih bića.
Od 2003. godine, "oteti" su navodno izvijestili Jacobsa
da su se hibridi integrirali u društvo, neopaženi od strane ljudi.
Za mene je to dokaz vjerojatnog plana još jednog razrjeđivanja,
na neki način pravljenja mjesta za novi skok od današnjeg Homo sapiensa
do kako god nazvali tog novog Homo sapiensa.
To je potencijalna buduća apokalipsa koja uključuje prisutnost vanzemaljaca.
A u tome je vidim neke znakove opasnosti.
Neki ljudi misle da su ta bića dobrohotna, da su ovdje kako bi nam pomogli,
zaustavili rat, izliječili rak, da su ovdje zbog razloga
koji imaju veze s nama, a vrlo malo veze s njima.
Ja tu ne vidim dobrohotnost. Ne vidim ni zlonamjernost.
Ali vidim povećanje vanzemaljskog djelovanja za koje ne znamo što nosi.
Neki su ljudi teoretizirali da je stvaranje vanzemaljske hibridne rase
možda način postizanja boljeg doba na Zemlji.
A postoje neki "oteti" koji čak vraćaju predviđanja
da će stići vrijeme zvano "Promjena" u kojem će vanzemaljci i ljudi
živjeti zajedno na Zemlji kao da su se vratili u doba Raja.
Postoje i oni koji misle da su došli stvoriti bolju Zemlju.
Neki misle da su došli osvojiti Zemlju.
Mi uistinu ne znamo namjeru vanzemaljaca.
Ono što znamo je da su govorili "otetima" dugo vremena
da će uskoro svi biti sretni. Uskoro će svi znati svoje mjesto.
Uskoro ćemo svi biti zajedno.
To se događa već tisućama godina, od stvaranja Homo sapiensa.
Od samog početka.
Dakle, sugerirati da je sad vrijeme u kojem će se
pojaviti hibrid vanzemaljca i Homo sapiensa,
u ovom novom dobu spoznaja... Ne, neće.
Mi već jesmo hibridi. Mi već jesmo dijelom vanzemaljci i dijelom ljudi.
Ljudski i vanzemaljski hibridi?
Vanzemaljski inženjerig stvoren kako bi počistio prekomjerni rast populacije?
Ili možda kako bi iskorijenio inferiorne genetičke sojeve?
Mogu li geološke katastrofe i meteorološke nesreće
biti djelo nevidljive, možda vanzemaljske ruke?
Za skeptike je odgovor glasno "Ne."
Ali sa završetkom majanskog kalendara koji će se dogoditi 2012. godine
hoće li na sva naša pitanja o namjerama vanzemaljaca konačno stići odgovor?
Možda će samo oni od nas koji prežive taj datum saznati istinu.
Preveo: ZKARLOV www.prijevodi-online.org